તે બંને બાબતમાં સંઘનાં વખાણ કરતો લેખ પણ લખ્યો. સંઘના સ્થાપકો અને સંચાલકો બધા બ્રાહ્મણો છે, પણ સંઘે નાતજાતના ભેદ પડતા મૂક્યા છે તે હકીકત અંગે ડો. આંબેડકરે પણ સંઘને અભિનંદન આપ્યાં. ગાંધીજી કે આંબેડકર કરતાં પણ પોતે સવાયા સેક્યુલરવાદી છે તેવું ઠસાવવાની મહેનત કરનાર લોકોનો સેક્યુલરવાદ એટલો બધો કાચો છે કે વિરોધીઓ વચ્ચે જવાથી તેનો નાશ થાય? સંઘની વિચારસરણીએ સર્જેલા વાતાવરણના કારણે ગાંધીની હત્યા થઈ તે સહુ કોઈ જાણે છે. સંઘની ઘાતક વિચારસરણી ભારત જેવા બહુઆયામી રાષ્ટ્રના જીવતર માટે જોખમી છે, પણ માત્ર વિચારભેદ હોવાથી સંઘનો આભડછેડ પાળવાનો હોય તો એક નવા પ્રકારની વર્ણવ્યવસ્થાનો જન્મ થઈ રહ્યો છે તેમ માનવું જોઈએ.